section_heading: Političko djelovanje
paragraph_text: Bio je i član Srpske demokratske stranke, prije negoli se politički razišao s njezinim temeljima. Osnivač je Srpskoga demokratskog foruma. Početkom 1995. godine sudjeluje u osnivanju Samostalne srpske stranke (SSS), a s osnivanjem Akcije socijaldemokrata Hrvatske (ASH) uključuje se u rad te stranke. 1995. godine ulazi u Zastupnički dom Sabora Republike Hrvatske sa liste ASH.